
GLAD ZA SREĆOM IMAJU SVI

Kad god nešto pišemo, stvaramo ili radimo, mi živimo u sadašnjosti. Kada živimo u sadašnjosti, živimo u savremenom dobu. Ipak, to savremeno doba možda već za koju godinu neće biti savremeno već će biti tema za ismevanje.

Možemo uporediti život danas sa onim od pre 100 godina a zatim i sa onim od pre 200 godina. Primetićemo koliko imamo lakši život i ugodniji, ali zato i zavisniji. Imamo na stotine zavisnosti koje naši preci nisu imali. Na ovome mestu mnogi koji nemaju puno ugodnosti u životu mogu sa prezirom da gledaju na one koji imaju i da ih kritikuju. Ipak, to nije pošteno jer danas se veruje kako svako ima prava da živi kako želi, pa ako već smatrate da treba da postoje gej brakovi i ako mislite da žena ima prava da živi neispravno kao i muškarac i ako mislite da svako sme da žrtvuje dostojanstvo putem nevernosti, činjenjem zla i manipulacije, glumeći bludne uloge i snimajući nedostojanstvene pesme i filmove, tada zavisnosti onih koji imaju mnogo u životu nisu za osuđivanje.

Dakle, u savremenom dobu mnogo toga se preselilo na internet i društvene mreže. Mnogi kontakti se dešavaju tamo. Ma koliko da je olakšana komunikacija, toliko su neugodnostima otvorena vrata. Veoma lako i brzo možeš naići ne na budalu, već na sijaset budala koji će imati negativan uticaj na tebe, tvoje srce i tvoju psihu i naravno - na tvoj život.

Ne daj negativnostima da te uvuku u taj mračni svet.

Elem, poenta na koju sam želeo da ukažem sastoji se u tome da bez obzira koliko je život danas olakšan, toliko je i olakšano skretanje sa duhovnog puta na put uživanja i gubitka dostojanstva. Zato se i izgubilo znanje koje govori da gubitak dostojanstva je u suštini proizvod činjenja zla tj. greha. Duhovno znanje se u stvari nije izgubilo, ali se potisnulo u drugi plan, čak u nesvesni deo našeg bića.

Iz tog razloga danas se često za duhovnost ljudi zainteresuju vrlo kasno, u poznim godinama, kada životna snaga počinje da ih napušta a oni su tek tada shvatili da su proćerdali život.

Ipak, ni ovde ne treba suditi. To je svakako bolje nego totalno odustajanje od duhovnosti i od traganja za smislom života.

Čak i oni koji uživaju, tragaju za smislom. Jedino što nema ko da im kaže da to nije put, a niti im takva ideja pada na pamet. Jer, kao što rekosmo, ljudi se bombarduju svakakvim lažima i šljaštućim stvarima tako da potraga za smislom i srećom gubi kolektivni smisao putem kolektivnog neznanja.

Zato, širom otvori oči. Pogledaj šta se dešava oko tebe. Pogledaj kako prolaze ljudi koji idu putem koji ti se čini privlačnim. Nemoj nikada misliti da ćeš proći drugačije nego oni. Nikada se ne radi o tome koliko smo sposobni ili pametni već koliko Božije milosti umemo primiti. Ako je ne umemo primiti, nikada je nećemo ni imati, a to je već prava nesposobnost.

Dakle, šta je korona?

To je novo upozorenje tj. odgovor na novi bolesni način življenja. Toga je bilo u svakom dobu u prošlosti(koje je u ono vreme takođe bilo savremeno doba).

Vrlo brzo su doktori i naučnici došli do zaključka koje mere trebamo preduzeti da bi se smanjila verovatnoća prenosa zaraze. Mnogi ne shvataju da se način ophođenja prema sebi i drugima mora promeniti. Postoji većina koja misli da će sve doći na staro kad se pandemija pobedi. Možda i hoće, ali to će onda biti poraz čovečanstva i nastavak traganja kroz patnje i boli kako starih, tako i novih vrsta. Ovo znači da ti niko ne može doneti duhovni napredak i put ka sreći i smislu života osim ti sam sebi.

TRAGANJE

Tragajući za smislom života ostvarujemo svoju svrhu. U brzini ostvarenja oslikavaju se pamet i razum, a zatim i čovekova poniznost u odnosu na Boga.

MOJ RAD

Zadatak koji sam zacrtao nije nimalo lak. Ono što treba da uradim jeste da utičem na ljude tako da postanu osobe od poverenja. Samim tim, čovek koji čita moje tekstove mora sebi zadati zadatak da nauči da ceni i poštuje sebe i druge i da postane osoba od poverenja.

Šta to znači?

Zaljubljenik u Boga, ma koliko loš čovek bio, mora postati boljim. To se dešava nužno putem obožavanja Stvaraoca. Obožavanjem Boga postaješ blizak sa NJime. Bliskošću doživljavaš Božiju sveprisutnost i NJegovo savršenstvo. Poznajući Božiju savršenu prirodu, prepoznaješ i savršenost sveta i celokupnog Stvaranja. Na taj način sve manje kukaš nad sobom i drugima i sve manje prepoznaješ jad u svetu. Jer jad koji vidiš proizlazi iz nevere u Boga i nevere u sebe i druge.

Tako ljudi slave rađanje deteta iako ono plače već i na samom rođenju jer je sišlo iz stanja blaženstva u zemaljski život. Žale onoga koji je umro iako se on već nalazi u blaženstvu u jednoj drugoj vrsti postojanja. Činjenica je da kada bi čovek znao odakle dolazi i kuda ide mnogo bi mu lakše bilo. Ipak, zbog zakona karme, čoveku u neznanju takve istine nisu dostupne.

Zašto?

Zato što je čovek u neznanju po prirodi zao čovek, tj. čovek koji čini grešna a samim tim i zla dela. Veoma je opasno da zao čovek poznaje istinu. To je iz prostog razloga jer duhovno nije zreo pa bi istinu zloupotrebio u sebične, tj. zle svrhe. Na neki način je sreća a zatim i zaštita ako se čovek boji smrti. Inače bi odustao od života pri najmanjoj teškoći. Sreća je i zaštita i da misliš kako je veoma važno živeti i ispunjavati želje jer na taj način dostižeš sebesvesnost što je primarni zadatak svih duša u Kosmosu(u tome ti pomažu svet i život).

Mnogi ljudi traže sebesvesnost nesvesno.

Zašto?

Zato što idu lošim putevima. LJudi koji ne tragaju za Bogom, tragaju za NJime nesvesno putem uživanja i patnji. To je put bola i destrukcije. Ipak, niko ti ne može oduzeti slobodnu volju, čak i onda kada si se odlučio za put destrukcije.

Moj rad ovde dobija smisao. Ja ću sasvim sigurno mnoge odvesti sa puta destrukcije. To je moj zadatak i ja ću to uraditi. Jednostavno, putem istine i iskrenog truda.

Znam da mnogi na rezultate gledaju u skladu sa savremenim standardima. Mnogi misle da nešto vredi ako je imalo mnogo lajkova, pregleda, subskrajbera. Mnogi misle da neko je ispravan jer ga mnogi slede. Kod mene takvo rezonovanje nema smisla. Za mene je jedino bitno koliko čovek voli i

